**ЖАҲОН БАНКИ ИШТИРОКИДАГИ “КЎЧМАС МУЛКНИ РЎЙХАТГА ОЛИШ ВА КАДАСТР ТИЗИМЛАРИНИ МОДЕРНИЗАЦИЯЛАШ” ЛОЙИҲАСИ ТЎҒРИСИДА**

**МАЪЛУМОТ**

**Ижро этувчи агентлик:** Ўзбекистон Республикаси Давлат cолиқ қўмитаси ҳузуридаги Кадастр агентлиги

**Амалга ошириш муддати:** 2016-2022 йй;

Лойиҳа муддатини 12 ойга (2022 йил сентябргача) узайтириш бўйича Инвестициялар ва ташқи савдо вазирлигининг ижобий хулосаси олинди   
(10 апрел) ва 17 май куни Молия вазирлиги томонидан Жаҳон банкига расмий сўров юборилди. Лойиҳанинг муддатини 12 ойга узайтириш, Ижро этувчи агентлик номини ўзгартириш ва лойиҳанинг ривожланиш мақсадларини реструктуризация қилиш тўғрисида Жаҳон банкининг Ўзбекистондаги ваколатхонаси раҳбари жаноб Марко Мантованеллидан расмий хат (15 июлда) олинди.

Лойиҳанинг амалга оширишда кечикишининг асосий сабаблари **Covid-19 пандемияси, кадастр соҳасидаги ўтказилаётган ислоҳотлар,** Республиканинг 9 та вилоят ҳудудларнинг (суғориладиган ерлар) 20 см. аниқлигида аэросъёмка ишлари учун мўлжалланган, **аэрокамера ишдан чиққанлиги**.

**Лойиҳанинг умумий қиймати:** 35,77 млн. АҚШ доллари;

**Молиялаштириш манбалари:**

- Жаҳон банки кредити – **20 млн. доллар**;

- Ўзбекистон Республикаси ҳиссаси – **15,77 млн. доллар**; шундан Кадастр агентлигининг ўз маблағлари ҳисобидан **5,0 млн.** доллар, солиқ ва бошқа мажбурий тўловлар бўйича имтиёзлар - **8,05 млн. доллар**, ҳамда инвестиция даврида кредит учун тўланадиган маблағлар **2,72 млн.** **долларни** ташкил қилади.

**Асос:** Ўзбекистон Республикаси Президентининг 2016 йил 3 августдаги   
ПҚ-2571 сонли “Жаҳон банки иштирокида “Кўчмас мулкни рўйхатга олиш ва кадастр тизимларини модернизациялаш” инвестиция лойиҳасини амалга ошириш чора тадбирлари тўғрисида”ги қарори;

**Лойиҳа мақсади:** Кўчмас мулк ва кадастрни рўйхатдан ўтказишнинг мавжуд “қоғоз” тизимини замонавий “Кўчмас мулк ва кадастрни рўйхатдан ўтказиш интеграциялаштирилган ахборот тизими”ни яратиш орқали модернизация қилиш. Ахборот тизими **электрон ҳукуматнинг таркибий қисми сифатида, геоахборот ва web технологияларидан** фойдаланилган ҳолда яратилади.

Лойиҳа бошидан буён умумий қиймати **15,78 млн. долларлик** **11та** шартнома имзоланган (кредит миқдорининг **78,9%)**, 9 та шартномалар бажарилган, 2 та шартнома амалга оширилмоқда *(“LG LX Консорциуми” билан компютер жиҳозлари етказиб бериш бўйича – 2.33 млн доллар, “Шарқ-Авиа” авиация маркази шартномаси бўйича - 0,89 млн доллар).*

**Ўзлаштирилган маблағлар: 12,91 млн доллар**, шундан **2021 йилда январь - ноябрь ойлари 4,15 млн доллар**, йиллик режага нисбатан **94,4 %**.

**Амалга оширилаётган лойиҳанинг ҳозирги ҳолати**

1. Кадастр ва кўчмас мулкни рўйхатдан ўтказишнинг интеграциялаштирилган ахборот тизимини (Ахборот тизими) яратиш мақсадида умумий қиймати 11,7 млн. АҚШ доллар бўлган Корея Республикасининг “LG-LX” консорциуми билан шартнома тузилди (15.11.2019 й.). Шартнома бўйича **11,7 млн. доллар (100%) ўзлаштирилган**.

Ушбу шартнома бўйича **Республика маълумотларни қайта ишлаш маркази** (Датацент) ва **14 та** кадастр корхоналарининг ахборот-таҳлилий марказларини компьютер, алоқа ускуналари билан таъминланди ва ўрнатилди.

- Резерв маълумотларни қайта ишлаш марказини (Резерв датацент) асбоб-ускуналарини УЗИНФОКОМ давлат ахборот тизимларини яратиш ва қўллаб-қувватлаш учун ягона интеграторнинг махсус хоналарда ўрнатилди;

- Интеграциялаштирилган кўчмас мулкни рўйхатдан ўтказиш ва кадастр ахборот тизимини ишлаб чиқиш (60 та транзакциялар ишлаб чиқилди), тизимни операцион тестдан ўтказилди ва қабул қилинди;

- соҳа мутахассиларни ва фойдананувчиларни ўқитиш ишлари олиб борилди.

Ахборот тизимнинг иккинчи босқичи бўйича умумий қиймати **2,33 млн. АҚШ доллари** бўлган шартнома 27 октябр куни имзоланиб, ўрнатилган тартибда Инвестициялар ва ташқи савдо вазирлиги ҳамда Жахон банкида руйхатдан ўтказилди. Шартномани шартларига мувофиқ LG LX консорциуми томонидан банк кафолати асосида аванс тўловлари ўтказилди.

2. Республиканинг **10 та вилоят** худудларнинг (суғориладиган ерлар) **20 см аниқлигида аэросъёмка** қилиш мақсадида “Шарқ-Авиа” авиация маркази билан умумий қиймати **7,6 млд сўм (898,2 минг АҚШ доллари эквиваленти)** миқдорда шартнома тузилган бўлиб (10.06.2019 й.)**, 4.2 млрд сўм (406,5 минг АҚШ доллари эквиваленти)** миқдоридаги маблағлар (**55%**) ўзлаштирилган (Қашқадарё, Сирдарё, Жиззах, Фарғона, Андижон ва Наманган вилоятларида, Қорақалпоғистон Республикаси ҳудудида аэросъёмка ишлари бажарилди)**.** Шартнома доирасида қолган аэросъёмка ишларини **(45%)** **- 2022 йил апрел ойига қадар бажарилиши режалиштирилган.**

Кадастр агентлиги маблағи ҳисобидан янги аэро камера - DMC III Leica Geosystems AG (Швейцария) 896 минг Еврога харид қилинган.

3. Ўзбекистон Республикаси Вазирлар Маҳкамасининг, 2021 йил   
25 августдаги 02/1-2647-сонли топшириғига мувофиқ лойиҳа доирасида кўзда тутилган ва 2020 йил май-сентябр ойларида “Кўчмас мулк объектларини бозор баҳосига асосланган солиқ моделини ва оммавий баҳолаш методологиясини ишлаб чиқиш” бўйича тендер савдоларини бекор қилинишини ва бўшаган маблағларни (0,75 млн долл.) лойиҳа доирасида кўзда тутилмаган қуйидаги консалтинг хизматларига йўналтирилишини таклиф этилган:

- Республикадаги кўчмас мулкни кадастр баҳолашнинг мавжуд ҳолатини, меъёрий -ҳуқуқий базасини ва ишлаб чиқилган методологиясини ўрганиш ва таҳлил қилиш, устувор йўналишларни аниқлаш ва келгусида ривожлантириш бўйича тавсиялар бериш ва шунингдек, кўчмас мулк кадастр баҳосининг моҳияти ва аҳамияти бўйича аҳоли билан ишлайдиган **юқори малакали халқаро эксперт**.

- Кўчмас мулк объектларини оммавий баҳолаш методологиясини ва дастурий таъминотини синовдан ўтказиш бўйича **5та маҳаллий мутахассис -баҳоловчи**;

- Кўчмас мулк объектларини оммавий баҳолаш бўйича **олиб бораётган ишларини мувофиқлаштириш учун маҳаллий координатори**;

- Ўзбекистон Республикаси **янги таҳрирдаги Ер кодексининг лойиҳаси таркибини (структурасини)** Росреестр ва Кадастр агентлиги мутахассислар билан биргаликда ишлаб чиқиш;

- Кўчмас мулк объектларини бозор қийматига асосланган оммавий баҳолашни **тарғиботи ва аҳамияти тўғрисида ахборот кампанияси** (аҳоли билан қайта алоқа ишларини ташкил этиш) бўйича консалтинг хизмати;